โดนแมวกัดเมื่อสัปดาห์ก่อนวันที่ 9 แต่ไม่เข้าเป็นแค่รอยจ้ำแดงๆ (ล้างมือหลังโดนกัดด้วยสบู่แล้ว)เพิ่งไปฉีดวัคซีนมาวันที่ 18 กรณีนี้วัคซีนจะได้ผลไหมครับ?
สวัสดีค่ะ ระยะฟักตัวของการเป็นโรคพิษสุนัขบ้าหรือตั้งแต่ถูกแมวกัดจนเป็นโรคพิษสุนัขบ้านั้น โดยส่วนใหญ่อยู่ในช่วงสัปดาห์ที่ 3 ถึง 4 เดือนดังนั้นหากโดนแมวกัดไปเมื่อวันที่ 9 และไปฉีดวัคซีนป้องกันพิษสุนัขบ้าในวันที่ 18 ซึ่งเป็นเวลา 10 วันนับตั้งแต่ที่ถูกกัด แม้จะช้าไปบ้าง แต่ก็ยังสามารถช่วยป้องกันได้ เนื่องจากระยะฟักตัวของโรคที่นานดังกล่าว แต่โดยปกติ หากโดนกัดที่บริเวณมือและไม่ได้รีบมาฉีดในวันที่ถูกกัด ควรฉีดอิมมูโนโกลบูลินต้านเชื้อไวรัสด้วยค่ะนอกจากนี้หากไม่ได้ฉีดวัคซีนบาดทะยักกระตุ้นในช่วง 5 ปีที่ผ่านมา ควรฉีดกระตุ้นด้วยค่ะ